## Odluka o utvrđivanju granica vodnih područja

### NN 109/2008 (24.9.2008.), Odluka o utvrđivanju granica vodnih područja

# VLADA REPUBLIKE HRVATSKE

**3206**

Na temelju članka 15. stavka 4. Zakona o vodama (»Narodne novine«, br. 107/95 i
150/2005), Vlada Republike Hrvatske je na sjednici održanoj 17. rujna 2008.
godine donijela

## ODLUKU

### O UTVRĐIVANJU GRANICA VODNIH PODRUČJA

I.

Ovom Odlukom utvrđuju se granice vodnih područja:
1. sliva Save i slivova Drave i Dunava kao dijelova međunarodnog vodnog područja
rijeke Dunava te
2. primorsko-istarskih slivova i dalmatinskih slivova kao dijelova međunarodnog
vodnog područja Jadranskog mora.
Vodno područje je glavna jedinica za upravljanje riječnim slivovima.

II.

Granicu vodnih područja prema drugim državama čini državna granica.

III.

Unutar granica vodnog područja sliva Save nalaze se područja:
1. Brodsko-posavske županije, Požeško-slavonske županije, Bjelovarsko-bilogorske
županije, Sisačko-moslavačke županije, Zagrebačke županije, Krapinsko-zagorske
županije, Karlovačke županije, Grada Zagreba i
2. dijelova županija i to:
a) Vukovarsko-srijemske županije i to:
– gradovi: Vinkovci, Županja, Otok i
– općine: Andrijaševci, Babina Greda, Bošnjaci, Cerna, Gradište, Gunja, Drenovci,
Ivankovo, Nijemci, Privlaka, Tovarnik, Stari Jankovci, Stari Mikanovci, Vođinci
i Vrbanja;
b) Osječko-baranjske županije i to:
– grad Đakovo i
– općine: Strizivojna, Trnava, Satnica Đakovačka i
– dijelovi općina: Levanjska Varoš, Drenje, Gorjani, Viškovci i Semeljci do
vododjelnice;
c) Koprivničko-križevačke županije i to:
– grad Križevci i
– općine: Kalnik, Sveti Ivan Žabno i Sveti Petar Orehovec;
d) Varaždinske županije i to:
– općine: Breznica, Breznički Hum i Visoko;
e) Ličko-senjske županije i to:
– dio općine Plitvička jezera (sjedište Korenica)
i pripadajuće podzemne vode do državne granice.

IV.

Unutar granica vodnog područja slivova Drave i Dunava nalaze se područja:
1. Virovitičko-podravske županije, Međimurske županije i
2. dijelova županija i to:
a) Osječko-baranjske županije i to:
– gradovi: Beli Manastir, Belišće, Donji Miholjac, Našice, Osijek, Valpovo i
– općine: Antunovac, Bilje, Bizovac, Čeminac, Darda, Draž, Đurđenovac, Erdut,
Ernestinovo, Feričanci, Kneževi Vinogradi, Koška, Magadenovac, Marijanci,
Petlovac, Petrijevci, Podgorač, Podravska Moslavina, Popovac, Punitovci,
Vladislavci, Viljevo, Vuka i
– dijelovi općina: Drenje, Gorjani, Levanjska Varoš, Viškovci i Semeljci do
vododjelnice;
b) Koprivničko-križevačke županije i to:
– gradovi: Đurđevac, Koprivnica i
– općine: Drnje, Đelekovac, Ferdinandovac, Gola, Hlebine, Kalinovac, Kloštar
Podravski, Koprivnički Bregi, Koprivnički Ivanec, Legrad, Molve, Novigrad
Podravski, Novo Virje, Peteranec, Rasinja, Sokolovac i Virje;
c) Varaždinske županije i to:
– gradovi: Ivanec, Lepoglava, Ludbreg, Novi Marof, Varaždin, Varaždinske Toplice
i
– općine: Bednja, Beretinec, Cestica, Donja Voća, Donji Martijanec, Gornji
Kneginec, Jalžabet, Klenovnik, Ljubeščica, Mali Bukovec, Maruševec, Petrijanec,
Sračinec, Sveti Đurđ, Sveti Ilija, Trnovec Bartolovečki, Veliki Bukovec, Vidovec
i Vinica;
d) Vukovarsko-srijemske županije i to:
– gradovi: Ilok, Vukovar i
– općine: Bogdanovci, Borovo, Jarmina, Lovas, Nuštar, Tompojevci, Tordinci i
Trpinja
i pripadajuće podzemne vode do državne granice.

V.

Unutar granica vodnog područja primorsko-istarskih slivova nalaze se područja:
1. Istarske županije, Primorsko-goranske županije i
2. dijelova županija i to:
a) Ličko-senjske županije:
– gradovi: Gospić, Novalja, Otočac, Senj i
– općine: Brinje, Donji Lapac, Karlobag, Lovinac, Perušić, Udbina, Vrhovine i
– dio općine Plitvička jezera (sjedište Korenica);
b) Zadarske županije:
– dio općine Gračac (izvorište Une)
i pripadajuće podzemne vode do državne granice, prijelazne vode, priobalne vode
i otoci.

VI.

Unutar granica vodnog područja dalmatinskih slivova nalaze se područja:
1. Šibensko-kninske županije, Splitsko-dalmatinske županije,
Dubrovačko-neretvanske županije i
2. dijelova Zadarske županije i to:
– gradovi: Benkovac, Biograd na Moru, Nin, Obrovac, Pag, Zadar i
– općine: Bibinje, Kali, Galovac, Jasenice, Kukljica, Lišane Ostrovičke,
Novigrad, Pakoštane, Pašman, Polača, Poličnik, Posedarje, Povljana, Preko,
Privlaka, Ražanac, Sali, Stankovci, Starigrad, Sukošan, Sveti Filip i Jakov,
Škabrnja, Tkon, Vir, Zemunik Donji, Kolan, Vrsi i
– dio općine Gračac (bez izvorišta Une)
i pripadajuće podzemne vode do državne granice, prijelazne vode, priobalne vode
i otoci.

VII.

Danom stupanja na snagu ove Odluke prestaje važiti Odluka o utvrđivanju granica
vodnih područja (»Narodne novine«, br. 20/96, 98/98 i 5/99).

VIII.

Ova Odluka stupa na snagu osmog dana od dana objave u »Narodnim novinama«.

Klasa: 325-01/08-01/01
Urbroj: 5030116-08-1
Zagreb, 17. rujna 2008.

Predsjednik
**dr. sc. Ivo Sanader**, v. r.

Odluka, NN 109/2008-3206
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)